open-index/open-wikipedia-markdown huggingface dataset:
Maccobyho typy manažérov

**Maccobyho typy manažérov** je typologizácia manažérov a teória vedenia.

Maccoby v rokoch 1969 a 1975 skúmal pomocou dotazníkov 250 manažérov amerických podnikov v Silicon Valley (rýchlo rastúca high-tech sféra). Výsledkom bola identifikácia 4 typov manažérov:
*Remeselník: Jeho sebadôvera je založená na odborných vedomostiach a disciplíne, uspokojenie získavajú riešením problémov. Sú perfektionisti. Pracujú najmä v oblasti výskumu a vývoja.
*Bojovník v džungli: Snaží sa dosiahnuť dominanciu v všetkých oblastiach tak pre seba aj pre podnik. Často pritom nedodržiavajú pravidlá hry a ignorujú tradície. Majú silné sebavedomie.
*Firemný človek: Cíti sa ako integrálna súčasť podniku, prísne dodržuje pravidlá. Vývoj podniku je preňho rovnako dôležitý ako vlastná kariéra. Je skôr vhodný do byrokratických pozícií stredného manažmentu, pretože mu chýba energia a ochota riskovať.
*Hráč: Všetko vnímajú ako súťaž, v ktorej z princípu musia zvíťaziť. Súťažia férovo a s kalkulovaným rizikom. Napriek tomu sú kooperatívni a ochotní podieľať sa na tímovej práci, sú vždy flexibilní a inovatívni.

Podľa Maccoby súčasnému nestabilnému a konkurenciou charakterizovanému svetu najlepšie zodpovedá typ Hráč. Iní autori z oblasti strategického manažmentu dodávajú, že pre rôzne fázy životného cyklu výrobku sú vhodné rôzne typy manažérov, napr. pre fázu rozvoja trhu bojovník v džungli, fázu rastu trhu hráč s podriadenými remeselníkmi, pre fázu zrelosti firemní ľudia a pre fázu zostupu bojovníci v džungli.

Kategória:Teórie vedenia
Teórie emergent leader

**Teórie „emergent leader“** (doslova "teórie vynárajúceho sa vedúceho") je skupina teórií vedenia.

Zoberajú sa vedúcimi („lídrami“), ktorí sa nimi nestali z príkazu, ale skupina (spoločnosť) si ich sama vybrala podľa vlastného uváženia. Sú to osoby s vlastnosťami a schopnosťami v danom čase potrebnými na splnenie potrieb svojej skupiny (spoločnosti). Môže vzniknúť paralelne k alebo v prípade neexistencie formálneho vedúceho skupiny. Teórie emergent leader zdôrazňujú dôležitosť podriadených a tvrdia, že vedenie závisí od interakcie medzi cieľmi podriadených a vedúceho. Prirodzene najbežnejšie sa takíto vedúci vyskytujú v politike, pretože tam lídri musia vyhovieť očakávaniam podriadených (voličov). Dobrým príkladom sú populistickí politici, napríklad Adolf Hitler.

Sem patrí aj štýl vedenia, ktorý nazval v roku 1977 Greenleaf slúžiaci vedúci/vodca (servant leader). Takýto vedúci sa snaží produktivitu podriadených dosiahnuť tak, že im dáva, čo potrebujú. Napriek tomu, že je vedúcim, v skutočnosti vlastne slúži svojim podriadeným a nie podriadení jemu. Cíti zodpovednosť za podriadených. Podľa Greenleafa skutočný vedúci je ten, koho primárnou motiváciou je hlboká túžba pomáhať druhým. Vyskytuje sa najmä vo verejnom sektore a vo viacerých kresťanských organizáciách, v súkromnom sektore je jeho uplatnenie obmedzené potrebami akcionárov, zákazníkov a konkurenciou na trhu

## Externé odkazy
*Gill, R.: Theory and Practice of Leadership, 2006
*http://changingminds.org/disciplines/leadership/styles/servant_leadership.htm

Kategória:Teórie vedenia
Štýly vedenia Maxa Webera

**Štýly vedenia Maxa Webera** je teória štýlu vedenia.

Max Weber (1905) rozlišoval štyri ideálne formy štýlu vedenia, ktoré dnes považujeme za tradičné štýly vedenia a v čistej forme sa dnes vyskytujú zriedkavo. Sú to:
*patriarchálny štýl vedenia: Nadriadený funguje ako „otec rodiny“, ktorý má autoritu a dobrotu. Podriadení sú povinní ho poslúchať, majú k nemu prístup. Postavenie vedúceho vyplýva z vyššieho veku, lepších znalostí či skúseností. Dnes sa vyskytuje už len v niektorých rodinných podnikoch.
*charizmatický štýl vedenia:  Nadriadený má charizmu (teda bohom danú schopnosť viesť ľudí svojim „vyžarovaním“). Od podriadených môže požadovať akúkoľvek obeť, podriadení sú od vedúceho závislí.
*autokratický/autoritatívny štýl vedenia: Nadriadený je autokrat – má takmer neobmedzené právomoci (bez polohy otca rodiny či bez charizmy) a prísne členený riadiaci aparát. Podriadený je povinný bezpodmienečne poslúchať.
*byrokratický štýl vedenia: Ozajstný nadriadený neexistuje, dôraz sa kladie na reguláciu resp. byrokratické inštancie a právomoci pracovných miest. Typické sú presné popisy právomocí pracovných miest a procesov a prísľuby doživotného zabezpečenia pre zamestnancov. Tomuto štýlu chýba flexibilita.

Kategória:Teórie vedenia
Teórie vedenia

**Teórie vedenia** či **modely vedenia** sú teórie/modely zaoberajúce sa vedením ľudí či už deskriptívne (len opisujú existujúce štýly vedenia, vlastnosti nadriadených  a podobne) alebo aj preskriptívne (uvádzajú, aké štýly vedenia sú najefektívnejšie či vhodné). Takmer všetky možno označiť aj ako **teórie štýlu vedenia**, v užšom zmysle slova nazývame teóriami štýlu vedenia len teórie zamerané na správanie nadriadeného.
 
Teórie (štýlu) vedenia delíme takto:
*teórie čŕt - sú založené na charakteristikách nadriadeného, prevažovali od staroveku zhruba  do začiatku 50. rokov 20. storočia
*teórie emergent leader
***teórie zamerané na správanie nadriadeného** (**teórie štýlu vedenia** v užšom zmysle slova) - sú svojim zameraním akýmsi opakom teórií čŕt v oblasti vedenia, pretože v popredí nestoja črty nadriadeného ale jeho správanie; sú to:
**a) nesituačné teórie:
***Štýly vedenia Maxa Webera
***Klasické štýly vedenia podľa Lewina, Lippitta a Whita
***Likertova Metóda systému 4
***nesituačné teórie podľa výskumu Univerzity Ohio State:
****Základný výskum Univerzity Ohio State
****Manažérska mriežka Blaka a Moutonovej
**b) situačné teórie - podľa týchto teórií/modelov najlepší štýl závisí aj od situácie (keď sa mení situácia, mení sa aj vhodnosť štýlu):
***Tannenbaumovo-Schmidtovo kontinuum
***Fiedlerova kontingenčná teória a teória kognitívnych zdrojov
***Vroomov-Yettonov model rozhodovania
***Housov-Evansov model cesta-cieľ
***situačné teórie podľa výskumu Univerzity Ohio State:
****Reddinov model
****Herseyho-Blanchardov model situačného vedenia
**psychodynamická teória (teória LMX)
*teórie nového vedenia (transformačného vedenia): napr. Burnsova teória transakčného a transformačného štýlu vedenia
*prístup homo pathologicus, napr. štúdia Ketsa de Vriesa a Millera

Kategória:Personalistika
Kategória:Manažment
Štýl vedenia

**Štýl vedenia** sú zásadné pravidlá konania (vertikálny vzťah) nadriadeného (=vedúceho, manažéra) voči podriadeným jednotlivcom alebo podriadenému kolektívu, ktoré sú konštantné počas dlhšieho obdobia.

Na opis štýlov vedenia existuje viacero teórií/modelov. Na ich overenie sa vykonali tisícky empirických štúdií, ale ich závery sú sporné a nejednoznačné. Podrobne pozri teórie vedenia.

Kategória:Personalistika
Kategória:Manažment
Klasické štýly vedenia podľa Lewina, Lippitta a Whita

**Klasické štýly vedenia podľa Lewina, Lippitta a Whita** (z roku 1939) je teória štýlu vedenia.

Rozlišuje štýly vedenia podľa využívania právomoci nadriadeným. Dnes – ak odhliadneme od toho, že ideálny je situačný štýl vedenia - je tendencia používať spravidla druhý z nich (demokratický), ale používa sa aj tretí (liberálny); autokratický štýl sa dnes používa prakticky len v núdzových situáciách (napr. pri vedení zásahu pri požiari):
*autokratický štýl vedenia: Nadriadený uplatňuje svoju vôľu bez ohľadu na názory podriadených pomocou príslušných mocenských prostriedkov. Nadriadený sám rozhoduje, vydáva príkazy podriadeným a očakáva ich splnenie, komunikácia s podriadeným je jednostranná. Nadriadený motivuje svojim postavením, diferencovaným odmeňovaním a postihmi spolupracovníkov.
*demokratický štýl vedenia: Vyznačuje sa obojstrannou komunikáciou medzi nadriadeným a podriadenými - Nadriadený sa s podriadenými radí o úlohách, rozhodnutiach, ako aj postupoch na ich zvládnutie; okrem radenia sa dôkladne zvažuje aj ich názory. Účasť podriadených využíva aj pri hodnotení a odmenách. Spadajú sem tak nadriadení, ktorí nič neurobia bez účasti podriadených, ako aj nadriadení, ktorí s podriadenými svoje rozhodnutie len predbežne prekonzultujú, a samozrejme aj rôzne medzistupne nadriadených.
*liberálny štýl vedenia (štýl vedenia laissez-faire): Nadriadený zriedkavo využíva svoju moc a spolupracovníkom prenecháva veľkú voľnosť v konaní; pomáha im len zaobstarať potrebné informácie a zabezpečiť styk s vonkajším prostredím. Podriadení si do veľkej miery sami stanovia ciele svojej činnosti, prostriedky na ich dosiahnutie a postup ich realizácie. 

Kategória:Teórie vedenia
Metóda systému 4

**Metóda systému 4** alebo **Likertove štýly vedenia** (z roku 1967) je teória štýlov vedenia.

Likert rozlišuje 4 základné štýly vedenia najmä podľa rozhodovania a miery zapojenia ľudí pri rozhodovaní: 
* exploatačno-autoritatívny štýl vedenia (systém 1): Nadriadení sú autoritatívni a málo sa starajú o názory podriadených. Rozhoduje sa iba na vrchole organizácie. Komunikácia je jednosmerná zhora nadol. Motivácia je pomocou strachu a trestov, len výnimočne pomocou odmien. 
* benevolentne-autoritatívny štýl vedenia (systém 2): Nadriadení sú autoritatívni, ale o názory podriadených sa už starajú, t. j. niektoré právomoci rozhodovania sa už delegujú a existuje určitá komunikácia zdola nahor. Pri delegovaných právomociach je však silná kontrola. Motivuje sa pomocou odmien, ale aj pomocou strachu a trestov. 
* konzultatívny štýl vedenia (systém 3): Nadriadení sa už o názory podriadených starajú do značnej miery, no nie celkom. Hlavné rozhodnutia stále robia nadriadení (vrchol organizácie) s využitím nápadov podriadených, ale špecifické rozhodnutia sa delegujú na nižšie organizačné úrovne. Uplatňuje sa obojstranná komunikácia. Na motivovanie sa používajú odmeny, prípadne tresty, ako aj istá spoluúčasť.
*participatívno-skupinový štýl vedenia (systém 4): Nadriadení sa takmer úplne starajú o názory  podriadených. Nižším organizačným úrovniam umožňujú čo najväčšiu participáciu a rozsiahlu autonómiu. Obojstranná komunikácia (aj komunikácia medzi manažérmi) sa podporuje a často sa používa na spoločnú prípravu dôležitých rozhodnutí. mi. Motivuje sa na základe spoluúčasti na spoločnej činnosti, t. j. na stanovovaní cieľov a na ich plnení.

Podľa Likerta sú najefektívnejšie pri určovaná a plnení cieľov a najproduktívnejšie organizácie používajúce posledný, teda participatívno-skupinový štýl (systém 4). Podľa Likerta je tomu tak preto, lebo sa vedúci s takýmto štýlom orientujú na ľudské aspekty podriadených a snažia sa pomocou komunikovania udržať všetky časti tak, aby pracovali ako celok, teda sa snažia o efektívnu tímovú prácu.
Kategória:Teórie vedenia
Neurofibromatóza

**Neurofibromatóza** je dedičná choroba, ktorú spôsobuje mutácia génov. Existujú 3 typy neurofibromatózy. Typ NF1, známy aj pod názvom Von Recklinghausenova choroba. NF2  a Schwannomatosis. Prejavuje sa prítomnosťou škvŕn café-au-lait na tele. Postupne sa v organizme vytvárajú aj nádory. Sú rôznej veľkosti a zasiahnuť môžu ktorýkoľvek orgán. Neurofibromatóza však dokáže deformovať tvár aj končatiny. Najhoršie komplikácie NF1 sú strata zraku, nádory miechy a mozgu, poškodenie ciev, deformity kostí, ktoré môžu skončiť amputáciou.
December 2008

## Úmrtia
* 5. december – Alexej II., patriarcha ruskej pravoslávnej cirkvi (* 1929)
* 5. december – Rodolfo Casamiquela, argentínsky paleontológ, archeológ, historik, spisovateľ a učiteľ (* 1932)
* 9. december – Jurij Nikolajevič Glazkov, sovietsky kozmonaut (* 1939)
* 10. december – Ján Gallo, slovenský historik a pedagóg (* 1922)
* 12. december – Daniel Carleton Gajdusek, americký lekár, nositeľ Nobelovej ceny (* 1923)
* 12. december – Van Johnson, americký herec (* 1916)
* 13. december – Horst Tappert, nemecký herec (* 1923)
* 16. december – Ján Šávolt, slovenský bábkoherec (* 1938)
* 17. december – Štefan Huslica, slovenský spisovateľ, autor vedeckofantastických poviedok zo slovenského prostredia (* 1974)
* 18. december – John Costelloe, americký herec (* 1961)
* 18. december – Marián Kleis st., slovenský filmový a divadelný herec (* 1926)
* 20. december – Oľga Lepešinská, ruská balerína (* 1916)
* 20. december – Robert Mulligan, americký filmový režisér (* 1925)
* 22. december – Lasana Conté, prezident Guiney (* 1934)
* 23. december – Igor Janota, slovenský spisovateľ
* 24. december – Samuel Phillips Huntington, americký politológ (* 1927)
* 24. december – Harold Pinter, anglický dramatik, herec a divadelný režisér, nositeľ Nobelovej ceny (* 1930)
* 31. december – Viera Prokešová, slovenská poetka, esejistka, literárna vedkyňa a prekladateľka (* 1957)

## Astronómia

## Kozmonautika

## Politika

Kategória:2008
Kaley Cuocová

**Kaley Cuocová** (; * 30. november 1985, Camarillo, Kalifornia, USA) je americká herečka. Po sérii vedľajších televíznych úloh v 90. rokoch, zaznamenala prelom v sitkome *8 jednoduchých pravidiel*, kde hrala v rokoch 2002 až 2005. Vo finálnej sérii seriálu *[[Čarodejnice (seriál)|Čarodejnice]]* (2005 – 2006) stvárnila rolu Billie Jenkinsovej. V rokoch 2007 až 2019 účinkovala v sitkome stanice CBS, ''Teória veľkého tresku'', za ktorý získala Satellite, Critics' Choice a People’s Choice Awards. Zahrala si tiež vo filmoch *[[To Be Fat like Me]]* (2007), *[[Hop (film)|Hop]]* (2011) a *[[Authors Anonymous]]* (2014). V roku 2014 obdržala hviezdu na Hollywoodskom chodníku slávy.

## Iné projekty

Kategória:Televízne herečky USA
Kategória:Modelky USA
Kategória:Čarodejnice (seriál)
Kategória:Osobnosti z Kalifornie
Ideálna kvapalina

**Ideálna kvapalina** je homogénna, nestlačiteľná a má nulové vnútorné trenie. Ideálna kvapalina je špeciálnym prípadom ideálnej tekutiny. 

Pre ideálnu kvapalinu platí rovnica kontinuity: Sv = k \ 

Z rovnice kontinuity plynie, že v užšej časti trubice prúdi kvapalina rýchlejšie, t. j. nadobúda zrýchlenie. Na kvapalinu vtekajúcu do užšej časti trubice teda pôsobí určitou silou kvapalina zo širšej časti. Z toho plynie, že v širšej časti musí byť vyšší tlak, než v užšej. Z konceptu ideálnej kvapaliny možno priamo odvodiť Bernoulliho rovnicu.

Reálne kvapaliny majú nenulové vnútorné trenie s výnimkou supratekutého hélia a všetky sú aspoň trochu stlačiteľné. Napriek tomu sa môžeme na mnohé kvapaliny v istom rozsahu teplôt a pri malých rýchlostiach prúdenia pozerať, ako na ideálne kvapaliny.

Kategória:Hydromechanika
Mosul

**Mosul** (normovaný názov) alebo **Mausil** (v spisovnej arabčine: *al-Mawsil*/iný prepis:*al-Mausil*, v mosulskej arabčine: *al-Mósul*,  po novoaramejsky: ܢܝܢܘܐ - Nínwé, po kurdsky: Mûsil / مووسڵ, po turecky: *Musul*) je mesto v severnom Iraku a hlavné mesto guvernorátu Ninive, asi 400&nbsp;km (250 míľ) severozápadne od Bagdadu. Pôvodné mesto leží na západnom brehu rieky Tigris, oproti starovekému mestu *[[Ninive]]* na východnom brehu, ale centrum mesta teraz vyrástlo v nových zónach obklopujúcich oba brehy rieky, ktorú tu pretína päť mostov. Napriek tomu, že mesto má množstvo kurdského obyvateľstva, nepatrí do oblasti ovládanej Regionálnou vládou Kurdistanu.

Továreň *[[Muslin]]*, ktorá tu existuje už dlho, je pomenovaná po meste. Ďalší historicky významný produkt oblasti je *mosulský [[mramor]]*.

V roku 1987 bol počet obyvateľov mesta 664 221 ľudí; v roku 2002 približne 1 740 000, a v roku 2008 bol asi 1 800 000 obyvateľov. Mosul je tretie najväčšie mesto v Iraku, po Bagdade a Basre.

V júni roku 2014 obsadili mesto Mosul islamistickí militanti z hnutia Islamský štát.

## Referencie

## Pozri aj
* Aššurbanipalova knižnica objavená pri vykopávkach starovekého mesta Ninive na východnom brehu v Mosule

## Iné projekty

Kategória:Mestá v Iraku
Zbojník

náhľad|Zbojník
::*Zbojník prenesene znamená aj [[lapaj]], [[beťár]] či [[naničhodník]], [[podliak]].*
**Zbojník** je označenie osoby prepadávajúcej a násilím oberajúcej iných v období stredoveku a včasného novoveku, ktorá touto činnosťou takmer vždy prejavovala odpor proti vrchnosti príp. nepoužívala násilie zámerne, ale z donútenia alebo nutnosti. Činnosť zbojníka/zbojníkov sa nazýva *zbojníctvo*.

Zbojníci bývali organizovaní do skupín, často to boli vojenskí dezertéri, bývalí väzni a ľudia na okraji spoločnosti. Ako zbojníci sa druhotne označovali aj skutoční zločinci alebo legendárne osoby. Významné miesto mali tieto postavy v ľudových povestiach. Kult zbojníkov ako ľudových hrdinov bol posilnený aj stvárnením ich osudu v romantickej literatúre.

Na Slovensku bolo bohato rozšírené v stredoveku, najmä v 15. storočí na severnom Slovensku (Fedor Hlavatý 1492). Na konci 17. a 18. storočia bolo rozšírené v oblasti Bielych Karpát a Javorníkov (Adamčík, Ilčík, Hrajnoha), na Orave a Pohroní (Jakub Surovec, 1715 - 1740). Na Gemeri ešte v 19. storočí pôsobil Mišo Vdovčík, 1803 - 1832. Najznámejším zbojníkom v 18. storočí bol Juraj Jánošík.

## Pozri aj
* Juraj Jánošík
* Jakub Surovec


Kategória:Povolania
Beskydy

right|thumb|Západné Tatry z poľských Beskýd

**Beskydy** (poľ. *Beskidy*, čes. *Beskydy*, ukr. *Бескиди* – Beskydy) je dnes už len tradičné označenie pohorí vo Vonkajších Západných Karpatoch a Vonkajších Východných Karpatoch, resp. ešte dodnes v niektorých prípadoch súčasť ich názvov. Nachádzajú sa v Poľsku a priľahlých oblastiach Česka (severovýchodná Morava), Slovenska (Orava) a Ukrajiny. Východná hranica Beskýd je sporná.

Sú to väčšinou zalesnené pohoria s oblými vrcholmi, skaly vystupujú na povrch iba zriedkavo. Najvyšším vrcholom Beskýd je Babia hora (), ktorá leží na hranici medzi Poľskom a Slovenskom v oblasti Oravských a Žywieckych Beskýd.

## Pozri aj
* Západné Beskydy
* Centrálne Beskydy
* Poloninské Beskydy

## Literatúra

* 
* 
* 
* 
* 

Kategória:Pohoria na Slovensku
Kategória:Pohoria v Česku
Kategória:Pohoria v Poľsku
Kategória:Pohoria na Ukrajine
Kategória:Geografia Ľvovskej oblasti
Live for Speed

**Live for Speed** (skrátene **LFS**) je jeden z najrealistickejších pretekárskych simulátorov. Primárne je určený na online preteky proti viacerým živým pretekárom, no ponúka aj možnosť pretekať proti počítačovým jazdcom. Simulátor je vyvíjaný troma osobami: Scawen Roberts, Eric Bailey a Victor van Vlaardingen.

## Simulácia
Simulátor obsahuje prepracovanú simuláciu každého vozidla. Samozrejmosťou je opotrebovanie pneumatík, možnosť defektu, reálna spotreba paliva, opotrebovanie spojky, pretočenie motora, kvalitná fyzika, aerodynamika. Poskytuje široké možnosti nastavenia každého vozidla, zmeny diferenciálu, pneumatík, nastavenia kolies, krídel a tým aj prítlačnej sily, zmeny prevodov, rozloženia brzdných síl a pod. Čiastočne je zahrnuté aj poškodenie auta nárazmi, to však bude primárnou časťou vývoja vo verziách S3.

LFS ako každý počítačový pretekársky simulátor vyžaduje na hranie plynulé ovládanie. Vysoko odporúčané je ovládanie auta s volantom, hra však ponúka možnosť ovládania pomocou klávesnice a joysticku, či gamepadu. LFS je nezvyčajné v tom, že podporuje aj ovládanie pomocou myši, čo umožňuje presné ovládanie auta aj hráčom, ktorí nevlastnia volant.

## Hranie
Hra dovoľuje rôzne druhy pretekov, hráči môžu jazdiť na herných tratiach, čo zahŕňa štandardnú okruhovú jazdu a pretekanie po rallycross tratiach. Hráč si môže vytvoriť aj vlastné rozvrhnutie trate na tzv. "parkovisku" pomocou kužeľov. Na tratiach v simulátoroch sú PIT stopy, v ktorých je rýchlosť obmedzená na 80km/h a počas pretekov možno doplňovať palivo, meniť pneumatiky a opravovať rôzne poškodenia. Pri dlhodobých a vytrvalostných pretekoch sa zvyčajne vyžaduje aspoň jedna zastávka v PIT stope.

V simulátore jazdci môžu dostávať trestné sekundy za rýchly prejazd cez PIT lane a skorý štart. Štartovné pozície môžu byť určené náhodne, podľa umiestnenia v predchádzajúcich pretekoch alebo v kvalifikácií. Simulátor obsahuje aj pretekársky kurz, ktorý hráča prevedie cez rôzne trate, naučí ho, ako zaobchádzať s vozidlom vo vysokých rýchlostiach, ako správne brzdiť a pod.

## Vozidlá
Plná S2 verzia obsahuje dokopy 20 áut. Sú rozdelené do viacerých kategórií a sú zahrnuté rôzne modely od tých pre začiatočníkov, až po výkonné pretekárske automobily pre pokročilých jazdcov. Autá v tomto simulátore nie sú modely skutočných automobilov, okrem BMW Sauber F1, Formula BMW, Raceabout '03 a Formula SAE. Do ďalšej verzie sa plánuje pridanie nového automobilu VW Scirocco. Všetky vozidlá majú odlišné parametre, líšia sa hlavne výkonom motora, krútiacim momentom, vlastnosťami motora ako počtom valcov, objemom a druhom prevodovky.

## Trate
Simulátor obsahuje 7 vymyslených oblastí, no každá z nich poskytuje viacero variant a každú je možné jazdiť aj v opačnom smere. Dokopy sa v hre nachádza 29 traťových konfigurácií. Obsiahnuté sú aj rallycrossové trate, či rovinka slúžiaca na drag. Hráč môže vytvárať vlastné trate na jednom z parkovísk. Do ďalšej plánovanej licencovanej verzie S3 má pribudnúť nová, prvá reálna trať Rockingham.

## Referencie

Kategória:Hry pre Windows
Johnny Galecki

**John Mark** „**Johnny**“ **Galecki** (* 30. apríl 1975, Bree, Belgicko) je americký herec. Preslávila ho rola Davida Healyho v sitkome *[[Roseanne (seriál)|Roseanne]]* (1992 – 1997) a postava Dr. Leonarda Hofstadtera v sitkome *[[Teória veľkého tresku (seriál)|Teória veľkého tresku]]*, v ktorom hrá od roku 2007. Galecki sa tiež objavil vo filmoch, ako: *Vianočné prázdniny* (1989), *Prancer* (1989), *[[Suicide Kings]]* (1997), *Viem, čo ste robili minulé leto* (1997), *Bookies* (2003) či *Vymedzený čas* (2011).

## Životopis

Galecki sa narodil v Bree v Belgicku americkým rodičom poľského, írskeho a talianskeho pôvodu. Jeho matka, Mary Lou Noon, bola hypotekárna konzultantka a jeho otec bol členom U.S. Air Force operujúcej v Belgicku. Galecki je najstarší z troch súrodencov. Má sestru Allison a brata Nicka opísal ako mechanického génia v automobilovom priemysle. Galecki vyrastal v Oak Park v Illinois.

## Filmografia

### Film

### Televízia

### Hudobné videá

## Iné projekty

## Externé odkazy
* 

## Referencie

## Zdroj

Kategória:Filmoví herci USA
Kategória:Televízni herci USA
Kategória:Osobnosti USA poľského pôvodu
Kategória:Osobnosti USA írskeho pôvodu
Kategória:Osobnosti USA talianskeho pôvodu
Ben Foster

**Ben Foster** (* 3. apríl 1983, Leamington Spa, Spojené kráľovstvo) je bývalý anglický futbalový brankár.

## Iné projekty

## Externé odkazy
* Profil na Transfermarkt.com 
* Profil na National Football Teams.com

Kategória:Anglickí futbalisti
Kategória:Hráči Manchester United FC
1. Gambrinus liga 2007/2008

**Sezóna 2007/08** 1. Gambrinus ligy bola 15. sezónou v českej lige. Začala 4. augusta 2007 a skončila 17. mája 2008. Majstrom sa stal tím SK Slavia Praha. Zostúpili Bohemians 1905 a FK SIAD Most.

## Konečná tabuľka

**Z** = Počet zápasov; **V** = Výhry; **R** = Remízy; **P** = Prehry; **VG** = Vsietené góly; **IG** = Inkasované góly; **B** = Body

* **Slavia Praha** - majster v sezóne 2007-08.
* **Bohemians 1905** a **SIAD Most** zostupujú do 2. ligy.


## Výsledky




## Najlepší strelec

## Štatistiky
* Celkom divákov: 1 237 288
* Priemer na zápas: 5 155 divákov
* Najvyššia návšteva: 20 698 divákov, 30. kolo SK Slavia Praha – FK Jablonec 97 
* Najnižšia návšteva: 1 050 divákov, 16. kolo FK Jablonec 97 – FK Teplice

## Externé odkazy
* Štatistika na ČMFS 

Kategória:Najvyššia futbalová súťaž v Česku
Majstrovstvá sveta v ľadovom hokeji hráčov do 18 rokov

**Majstrovstvá sveta v ľadovom hokeji hráčov do 18 rokov** je hokejový turnaj organizovaný každoročne zvyčajne v apríli Medzinárodnou hokejovou federáciou, na ktorom sa môžu zúčastniť hráči mladší ako 18 rokov.

Napriek tomu, že turnaj je vedený ako majstrovstvá sveta, tak sa na ňom nezúčastňujú najlepšie výbery kanadských hráčov, keďže počas majstrovstiev je play-off univerzitných a juniorských hokejových líg v Severnej Amerike. Kvalitatívne najlepší dorastenci sa objavujú na každoročne organizovanom Memoriáli Ivana Hlinku.

## Výsledky
(V zátvorkách je uvedené poradie medaily.)

## Medailové poradie

## Referencie

## Pozri aj
*Majstrovstvá sveta v ľadovom hokeji
*Majstrovstvá sveta v ľadovom hokeji hráčov do 20 rokov
*Majstrovstvá Európy v ľadovom hokeji hráčov do 18 rokov

## Zdroj


Kategória:Turnaje usporadúvané Medzinárodnou federáciou ľadového hokeja
1. Gambrinus liga 2006/2007

**Sezóna 2006/07** 1. Gambrinus ligy bola 14. sezónou v samostatnej českej lige. Začala 29. júla 2006 a skončila 27. mája 2007. Majstrom sa stala Sparta Praha, ktorá vďaka výhre v Pohári ČMFS získala prvý dvojití víťazstvo v histórii samostatnej 1. ligy. Zostúpili Příbram a Slovácko.

## Konečná tabuľka

**Z** = Počet zápasov; **V** = Výhry; **R** = Remízy; **P** = Prehry; **VG** = Vsietené góly; **IG** = Inkasované góly; **B** = Body

* **Sparta Praha** - majster v sezóne 2006-07.
* **Marila Příbram** a **FC Slovácko** zostupujú do 2. ligy.


## Najlepší strelec

## Externé odkazy
* Štatistika na ČMFS 

Kategória:Najvyššia futbalová súťaž v Česku
Cesta I. triedy 76 (Slovensko)

**Cesta I. triedy 76** (*I/76*) je cesta I. triedy na Slovensku, ktorá spája Štúrovo a Hronský Beňadik. Jej celková dĺžka je 74,406 km.

## História
Cesta bola pôvodne kategorizovaná ako *II/510*. Neskôr došlo k úprave povrchu a rozšíreniu cesty a bola prekategorizovaná na *I/76*. Voľné číslo potom dostala cesta Most pri Bratislave-Galanta, ktorá bola pôvodne len cestou III. triedy.

## Priebeh
### Nitriansky kraj
V novozámockom okrese sa I/76 začína križovatkou s I/63 v Štúrove, pokračuje ďalej križovatkou s II/564, v Náne je križovatka s III/1519, v Kameníne sa križuje s III/1521 a križovatkou s III/1522 pokračuje do okresu Levice.

V levickom okrese I/76 začína križovatkou s III/1570 v Hronovciach, v Želiezovciach sa križuje s III/1563, III/1584 a III/1565. Pri obci Šarovce sa nachádza križovatka s cestou I/75, nasledujú križovatky s III/1573, III/1574, III/1575 a II/580 a I/51 v Kalnej nad Hronom. Ďalej sa I/76 križuje s III/1626, III/1586 v Malých Kozmálovciach, v Tlmačoch s II/564 a III/1585 a pokračuje do okresu Žarnovica.

### Banskobystrický kraj
V banskobystrickom kraji sa I/76 začína križovatkou s III/2521 v Hronskom Beňadiku, na výjazde *Hronský Beňadik* sa napája R1, ktorá je tam v peáži s I/65.

## Iné projekty

## Zdroje
* Miestopisný priebeh cestných komunikácií (Slovenská správa ciest)

## Referencie


76
Lara Gutová-Behramiová

**Lara Gutová-Behramiová** (neprechýlene: Lara Gut-Behrami; * 27. apríl 1991, Sorengo, Švajčiarsko) je švajčiarska lyžiarka. Špecializuje sa najmä na rýchlostné disciplíny, zjazd a super-G. 20. decembra 2009 vyhrala ako 17-ročná svoje prvé preteky Svetového pohára vo švajčiarskom St. Moritzi v super-G a stala sa najmladšou víťazkou tejto disciplíny v histórii SP. Na svetovom šampionáte v Cortine d'Ampezzo získala zlato v super G a obráku. Na olympiáde v Pekingu v roku 2022 vyhrala zlato v super G. V sezóne 2015/16 a 2023/24 získala veľký krištáľový glóbus za celkové víťazstvo vo Svetovom pohári. V sezóne 2023/24 glóbus za obrovský slalom a v sezónach 2013/14, 2015/16, 2020/21, 2021/22, 2022/23, 2024/25 získala malý krištáľový glóbus v Super G, čo je absolútny rekord medzi mužmi či ženami (6x). V hodnotení SG super-ranking (zahŕňa medaily z olympijských hier a svetových šampionátov, pódiá a umiestenia v svetovom pohári a glóbusy za disciplínu) je vôbec najlepšou protagonistkou disciplíny všetkých čias medzi mužmi a ženami. Víťazstvom v obrovskom slalome vo finále v Sun Valley 25.3 2025 sa stala vôbec prvou a zatiaľ jedinou ženou, ktorá má minimálne 10 víťazstiev v 3 rôznych disciplínach. 

## Súkromný život
Gutová ovláda taliansky, nemecký, francúzsky, anglický a španielsky jazyk. Strednú školu ukončila diaľkovým dištančným štúdiom a maturovala v roku 2014. Žije v obci Comano v kantóne Ticino.

Je fanúšička švajčiarskeho hokejového klubu HC Ambri-Piotta.

V júli 2018 sa vydala za švajčiarskeho futbalového reprezentanta albánskeho pôvodu Valona Behramiho.

## Svetový pohár výsledky
### Sezónne tituly
* 9 tituly – (2 celkovo, 6 super-G, 1 Obrovský slalom)

### Sezónne umiestnenia

*Poradie k dátumu 2. február 2021

### Vyhrané preteky
* 48 víťazstiev – (13 DH, 24 SG, 10 GS, 1 SC)
* 100 pódium – (24 DH, 45 SG, 28 GS, 2 SC, 1 PR)

## Majstrovstvá sveta výsledky

## Olympijské výsledky

## Referencie

## Iné projekty

## Externé odkazy
* 
* Lara Gutová profil na Ski-db.com 
* Lara Gutová oficiálna stránka    
* Lara Gutová profil na Twitter 
* Lara Gutová profil na Facebooku 

Kategória:Švajčiarski alpskí lyžiari
Kategória:Alpskí lyžiari na Zimných olympijských hrách 2014
Kategória:Osobnosti z kantónu Ticino
Simon Helberg

**Simon Maxwell Helberg** (* 9. december 1980, Los Angeles, Kalifornia, USA) je americký komediálny herec. Zviditeľnil sa v skečovej show MADtv. V súčasnosti účinkuje v sitkome The Big Bang Theory ako „Howard Wolowitz“.

## Životopis
Narodil sa v Los Angeles. Jeho otec bol tiež herec. Herectvo vyštudoval v New Yorku.

## Kariéra
* do programu MADtv sa dostal v roku 2002, vystupoval v 8. sérii
* v rokoch 2004 – 2006 stvárňoval postavu Setha v sitkome Joey
* od roku 2007 hrá postavu vedca Howarda Wolowitza v sitkome The Big Bang Theory

Kategória:Filmoví herci USA
Kategória:Televízni herci USA
Kategória:Komici USA
Kategória:Filmoví herci židovského pôvodu
Kategória:Televízni herci židovského pôvodu
Kategória:Osobnosti USA židovského pôvodu
Kategória:Osobnosti z Los Angeles
Kunal Nayyar

**Kunal Nayyar** (* 30. apríl 1981, Londýn, Spojené kráľovstvo) je anglický komediálny herec indického pôvodu. V súčasnosti je známy vďaka úlohe vedca Rajesha Koothrappaliho v americkom sitkome *[[Teória veľkého tresku (seriál)]]*.

## Životopis
Vyštudoval herectvo v Temple University vo Philadelphii.

## Kariéra
* objavil sa v 12. epizóde 4. série seriálu , kde si zahral teroristu (2007)
* populárnym sa stal úlohou neurotického vedca – astrofyzika, ktorý má problémy komunikovať so ženami – Rajesha Koothrappaliho v americkom sitkome The Big Bang Theory (2007).

Kategória:Anglickí dabingoví herci
Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Anglické osobnosti indického pôvodu
Kategória:Osobnosti z Londýna
Fabienne Suterová

**Fabienne Suterová** (* 5. január 1985, Sattel, Švajčiarsko) je švajčiarska lyžiarka. Premiérové prvenstvo vo Svetovom pohári dosiahla 10. februára 2008, keď vyhrala super-G v talianskom Sestriere.

## Víťazstvá vo Svetovom pohári

## Umiestnenie vo Svetovom pohári

## Referencie


## Externé odkazy
*
*
*oficiálne stránky  

Kategória:Švajčiarski alpskí lyžiari
Manuela Mölggová

**Manuela Mölggová** (* 28. august 1983, Bruneck, Taliansko) je talianska lyžiarka.

Účastníčka olympijských hier v rokoch 2006 a 2010. Šesťkrát sa zúčastnila majstrovstiev sveta.

## Umiestnenie vo Svetovom pohári

## Externé odkazy
*
*
* oficiálne stránky   

Kategória:Talianski alpskí lyžiari
Didier Défago

**Didier Défago** (* 2. október 1977, Morgins, Švajčiarsko) je švajčiarsky lyžiar. Svoje prvé preteky vo Svetovom pohári vyhral 20. decembra 2002. 

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*
* oficiálne stránky  

Kategória:Švajčiarski alpskí lyžiari
Kategória:Švajčiarski olympijskí víťazi
Mariavitizmus

**Mariavitizmus** je kresťanský smer ktorý vznikol v 19. storočí v Poľsku, kedy rehoľníčka Maria Františka Kozlowska údajne dostala zjavenie a vzala na seba úlohu mravného pozdvihnutia duchovenstva. Pôvodne bolo mariavitské spoločenstvo prúdom v rámci rímskokatolíckej cirkvi, avšak v roku 1906 bolo z nej exkomunikované. Mariaviti teda nepatria do katolíckej cirkvi a nespadajú pod právomoc a autoritu rímskeho pápeža. 

Mariaviti sa opierajú o Bibliu a učenie prvých siedmich ekumenických koncilov. Opierajú sa taktiež aj o zjavenia ktoré údajne dostala Maria Františka Kozlowska, ktoré vidia záchranu pre svet ponorený v hriechu v úcte a adorácii Ježiša Krista v Eucharistii a taktiež v neustálom prosení Panny Márie o pomoc. Mariaviti neuznávajú dogmy ktoré rímskokatolícka cirkev vyhlásila po roku 1054. Niektoré mariavitské cirkvi povoľujú vysviacku žien.

V roku 1935 došlo v mariavitskom spoločenstve k bolestnému rozkolu. Dnes v Poľsku existujú dve mariavitské cirkvi. Katolícka cirkev Mariavitov a Starokatolícka cirkev Mariavitov (táto je členkou Utrechtskej únie starokatolíckych cirkví). Mariavitizmus ďalej existuje aj v Nemecku, Argentíne, Brazílii, USA a inde.

## Zdroje

Kategória:Katolicizmus
Kategória:Starokatolícka cirkev
RIP

**RIP** môže byť skratka pre:

* jeden z najstarších distance-vector smerovacích protokolov, pozri Routing Information Protocol
* latinská fráza „Requiescat in pace“, ktorá znamená „Nech odpočíva v pokoji“, pozri Requiescat in pace
* hardcore punková skupina zo Španielska, pozri RIP (hudobná skupina)
Traian Băsescu

**Traian Băsescu** (* 4. november 1951, Murfatlar, Rumunsko) je rumunský politik, bývalý prezident Rumunska a v rokoch 2000 - 2004 primátor Bukurešti.

Băsescu je veľký stúpenec eurointegrácie Rumunska. Ešte v roku 2005 vytvoril plán, na základe ktorého sa okrem Rumunska súčasťou Európskej únie malo stať aj Moldavsko. Tento zámer prezidenta sa však nestretol s pochopením moldavského vedenia a zišlo z neho.

Dňa 19. mája 2007 sa v krajine konalo referendum, v ktorom sa rumunské obyvateľstvo vyjadrilo k otázke zotrvania Traiana Băsesca vo funkcii prezidenta Rumunska, nakoľko ho rumunský parlament chcel z tohto postu odvolať. Prezident získal dôveru občanov a svoju pozíciu si obhájil.

## Pozri aj
* Nicolae Văcăroiu

## Iné projekty

## Externé odkazy
* Official web site of the President of Romania
* Official Twitter account of the President of Romania
* Traian Băsescu's short biography on the Romanian Presidency web site
* Traian Băsescu's Curriculum Vitae
* BBC Profile: Traian Băsescu
* Analyzing EU Article 

Kategória:Prezidenti Rumunska
Kategória:Primátori Bukurešti
Kategória:Rytieri veľkokríža Radu za zásluhy Talianskej republiky
Kategória:Nositelia Radu kríža zeme Panny Márie
Kategória:Rytieri Radu čiernej orlice
Kategória:Nositelia Radu troch hviezd
Kategória:Nositelia Radu bielej orlice
Rovnica kontinuity

**Rovnica kontinuity** je rovnica, ktorá opisuje prenos určitého množstva.

## Kvapalina
Vyplýva z vlastností ideálnej kvapaliny. Keďže ideálna kvapalina je nestlačiteľná, pokiaľ má trubica v rôznych miestach rôzne priemery platí: v_1 S_1=v_2 S_2\ , **v** je rýchlosť, **S** je plocha prierezu trubice.

čiže v S= k \  v ľubovoľnom mieste trubice, kde **k** je konštanta.

## Elektrický náboj
Rovnica kontinuity elektrického prúdu je matematickým vyjadrením zákona zachovania elektrického náboja, ktorý hovorí, že celkové množstvo náboja, ktorý vznikne v ľubovoľnom procese, je rovné nule.

Kategória:Rovnice
Kategória:Hydrodynamika
Kategória:Elektromagnetizmus
Galileiho transformácie

**Galileiho transformácie** sú transformačné rovnice umožňujúce pomocou súradníc x, y, z, t nejakej udalosti U v inerciálnej vzťažnej sústave S vyjadriť súradnice x', y', z', t' rovnakej udalosti v inej inerciálnej vzťažnej sústave S', ktorá sa vzhľadom na pôvodnú sústavu S pohybuje konštantnou rýchlosťou v.

## Matematické vyjadrenie
Pre pohyb v smere rovnobežnom s osou x platí: 
:\begin{align}t'&=t \\
x'&=x-vt \\
y'&=y \\
z'&=z \end{align}

Pre čas platí t=0 vo chvíli, kedy počiatky inerciálnych vzťažných sústav splývajú. Táto transformácia teda považuje čas za nemenný a mení iba priestorové súradnice.

## Inverzná transformácia
:\begin{align}t &=t' \\
x&=x'+vt \\
y&=y' \\
z&=z' \end{align}

Kategória:Mechanika
Kategória:Rovnice
Emil Constantinescu

**Emil Constantinescu** (* 19. november 1939, Bendery, Rumunsko) je rumunský politik a bývalý prezident od 29. novembra 1996 do 20. decembra 2000.

Od roku 1966 vyučoval na geologickej fakulte Bukureštskej univerzity, kde čoskoro obsadil post tajomníka pre propagandu univerzitného výboru Rumunskej komunistickej strany.

Po decembrovej revolúcii v roku 1989 sa stal jedným zo zakladateľov občianskeho zväzu, ktorý sa snažil potlačiť pokusy o návrat komunistických predákov v Rumunsku.

## Iné projekty

Kategória:Prezidenti Rumunska
Kategória:Rumunskí politici
Kategória:Rumunskí geológovia
Kategória:Laureáti Radu Bieleho dvojkríža I. triedy
Kategória:Nositelia Radu Stará planina
Simulácia

**Simulácia** (z latinského *simulō*, napodobniť) môže znamenať 

# predstieranie (najmä choroby alebo zranenie) – simulácia (medicína)
# vedecké alebo inžinierske simulovanie nejakého procesu či objektu – simulácia (veda) – napr. počítačová simulácia
# právny termín znamenajúci predstieranie pravnych úkonov – simulácia (právo)
Počítačová simulácia

náhľad|48-hodinová počítačová simulácia tajfúnu Mawar z roku 2005, vizualizácia výstupov numerického modelu WRF.

**Počítačová simulácia** je napodobňovanie (imitovanie) reálneho procesu pomocou výpočtovej techniky.

Simulácia sa v slovenskej i českej odbornej literatúre často zamieňa s modelovaním.
Vytvorenie reálneho, či realite sa blížiaceho sa modelu je pritom základom simulácie, ale nemožno ich stotožňovať. Ten istý model reálnej skutočnosti možno simulovať viacerými spôsobmi.

Experimentálna metóda, pri ktorej sa reálny systém nahrádza počítačovým modelom, na tomto modeli sa vykonávajú experimenty, ktoré sa následne vyhodnocujú, optimalizujú a výsledky sa spätne aplikujú na reálny systém.

Kategória:Simulácia
Winy Maas

**Winy Maas** (* 17. január 1958, Schijndel, Holandsko) je holandský architekt, ktorý v roku 1991 založil spolu s Jacobom van Rijsom a Nathalie de Vriesovou architektonický ateliér MVRDV.

## Štúdium a kariéra
*19781983študoval krajinnú architektúru na RHSTL Boskoop
*19841990študoval Technical University of Delft, fakulta architektúry a urbanizmu
*od 1991s Jacobom van Rijsom a Nathaliou de Vries založili kanceláriu MVRDV

Počas svojej kariéry pracoval ako architekt/urbanista pre Bureau Bakker (Bleeker), D.R.O. (Amsterdam), Kuiper Compagnons (Rotterdam), UNESCO (Nairobi), DHV (Amersdorf) Office for Metropolitan Architecture (Rotterdam). Pôsobil ako odborný asistent pre Academie voor Bouwkunst (Battsrdam), Technical University of Delft, Architectural Association (Londýn), Berlage Institut (Amsterdam) a tiež bol hosťujúcim profesorom na Technickej Univerzite (Viedeň) a architektonického navrhovania Eero Saarinena, Škola architektúry Yale University (New Haven).

## Iné projekty

## Pozri aj
*MVRDV

Kategória:Holandskí architekti
Kategória:Krajinní architekti
Kategória:Urbanisti
Prvý list Korinťanom

[thumb|Svätý [Pavol z Tarsu]]
**Prvý list Korinťanom** alebo **Prvý list apoštola Pavla Korintským** (skratka *1 Kor* alebo *1K*; ) je súčasť Nového zákona, jeden z listov apoštola Pavla, o ktorého autorstve sa nikdy nepochybovalo. Bol napísaný grécky, snáď roku 56 v Efeze, a už okolo roku 150 ho cituje Markiónov (Marcionov) kánon ako cirkvou uznanú knihu.

## Obsah
List pozostáva z nasledujúcich častí:
# Úvod
# Neporiadky v Korinte
# Odpovede na otázky Korinťanov
# Záver

V liste sa riešia konkrétne problémy, ktoré sa objavili v živote korintských kresťanov. Ponúka najhlbší vhľad do života, sociálnej štruktúry a bohoslužieb raného kresťanstva spomedzi Pavlových listov.

## Charakteristika
Pavol, ktorý cirkev v Korinte pred niekoľkými rokmi založil (Sk 18,10-17), píše svoj list ako výraz starosti nad tým, čo sa v nej medzitým deje. Sťažuje si na nejednotu a spory vo vnútri cirkvi (1 Kor 1,10-4,21), na padlé mravy (1 Kor 5,1-6,20) a v druhej časti (1 Kor 7-15) rozvíja štyri témy kresťanského učenia: o manželstve, o kresťanskej slobode, o bohoslužbe a o vzkriesení Krista. Záverečne pozdravy majú dodať jeho radám aj osobný dôraz.

## Hymnus na lásku
13. hlava (kapitola) listu (tzv. *Hymnus na lásku*) je jednou z najcitovanejších časti Biblie a dočkala sa aj viacerých zhudobnení (napr. *Hymn o miłości* od Antoniny Krzysztoń).

### Citát

## Poznámky


## Referencie

## Ďalšia literatúra
* 
* 

## Pozri aj
* Biblia
* Nový zákon
* Pavol z Tarsu

## Iné projekty

## Externé odkazy
* Prvý list Korinťanom, iný link  - rímskokatolícky preklad, obsahuje úvod s informáciami o liste
* 1. Korintským  - evanjelický preklad
* http://svatepismo.sk/

Kategória:Nový zákon
Cesta I. triedy 77 (Slovensko)

**Cesta I. triedy 77** (*I/77*) je cesta I. triedy na Slovensku v Prešovskom kraji. I/77 spája Spišskú Belú a Svidník, pričom medzi Čirčom a Lenartovom kopíruje štátnu hranicu s Poľskom. Jej celková dĺžka je 96,567 km.

## História
Cesta I/77 vznikla preklasifikovaním a prečíslovaním úsekov ciest II. triedy č. 541, 545, 557 a celej cesty 544. V roku 2015 sa začalo s prvou veľkou investíciou do tejto cesty, ktorou je juhozápadný obchvat Bardejova. Do užívania bol daný koncom roka 2016.

## Priebeh
I/77 sa začína v kežmarskom okrese v Spišskej Belej na križovatke s I/66, pokračuje križovatkou s III/3102, prechádza do Bušoviec, kde sa križuje s III/3104 a ďalej pokračuje križovatkami s III/3105, III/3106, III/3107, III/3099 do okresu Stará Ľubovňa.

V staroľubovnianskom okrese sa I/77 začína križovatkou s III/3122 a III/3123, pokračuje do obce Nižné Ružbachy, kde sa nachádza križovatka s III/3131, III/3124, v Hniezdnom sa križuje s III/3126 a II/543 a vchádza do Starej Ľubovne. Tu sa križuje s III/3128 a spája sa s I/68, od ktorej sa I/77 odpája v Ľubotíne. Za Ľubotínom sa križuje s III/3159, III/3160, I/77A, s III/3161 v Obručnom a prechádza do bardejovského okresu.

V okrese Bardejov sa I/77 začína križovatkou s III/3183 v Malcove, pokračuje križovatkami s III/3481, III/3497, III/3483, III/3485, III/3488, vchádza do Bardejova, kde sa križuje s II/545 a III/3533. V Zborove sa potom križuje s II/545, v Smilne s III/3523, mimo obcí sa križuje s III/3522, III/3521, v Nižnej Polianke s III/3520 a III/3519 a  prechádza do okresu Svidník.

V okrese Svidník sa I/77 križuje s III/3555 v Nižnom Mirošove, s III/3553 vo Vyšnom Orlíku, s III/3552 v Nižnom Orlíku a križovatkami s III/3551 a III/3550 pokračuje do Svidníka, kde na križovatke s III/3530 a I/21 končí.

## Súvisiace cesty
náhľad|Mapa cesty I/77A
**Cesta I. triedy 77A** spája I/77 s hraničným priechodom do Poľska Čirč. Jej dĺžka je 105 metrov.

## Iné prejekty

## Zdroje
* Miestopisný priebeh cestných komunikácií (Slovenská správa ciest)

77
Kategória:Doprava v okrese Bardejov
Kategória:Doprava v Bardejove
Kategória:Doprava v okrese Kežmarok
Kategória:Doprava v okrese Stará Ľubovňa
Kategória:Doprava v okrese Svidník
Nathalie de Vriesová

**Nathalie de Vriesová** (* 22. marec 1965, Appingedam, Holandsko) je holandská architekta, ktorá v roku 1991 založila spolu s Winy Maasom a Jacobom van Rijsom architektonický ateliér MVRDV.

## Štúdium a kariéra
*198490študovala na Technical University of Delft
*od 1991s Jacobom van Rijsom a Winy Maasom založili kanceláriu MVRDV

Učila na *Berlage Institute*, *Academie of Architecture* (Arnhem) na fakulte architektúry na TU v Delft. Pracovala pre Mecanoo (Delft), *Technical University of Delft, Academie voor Bouwkunst* (Arnhem), *Berlage Institut* (Amsterdam). Bola tiež profesorkou Stavebného a technického kreslenia, na TU Berlíne.

## Pozri aj
*MVRDV

## Zdroje


Kategória:Holandskí architekti
Kategória:Urbanisti
Kategória:Architektky
Johann Friedrich Wilhelm Herbst

**Johann Friedrich Wilhelm Herbst** (* 1. november 1743, Petershagen, Nemecko – † 5. november 1807, Berlín) bol nemecký teológ, prírodovedec a entomológ, hlavne koleopterológ a lepidopterológ. Zaoberal sa i krabmi a škorpiónmi. 

Študoval teológiu v Halle. Po skončení školy pôsobil začas ako poľný kurát v Berlíne. Z hľadiska systematického pôsobil ako pokračovateľ Linného systematickej práce v Nemecku.

## Bibliografia
thumb|Škorpión, ilustrácia z ''Natursystem der Ungeflügelten Insekten''
* Johann Friedrich Wilhelm Herbst & Carl Gustav Jablonsky [Hrsg.]: Naturgeschichte der in- und ausländischen Insekten (1785–1806, 10 zväzkov)
* *Natürliche Abbildungen der merkwürdigsten Insecten nach ihren Geschlechtern* (1784/85, 3 zväzky)
* *Anleitung zur Kenntnis der Insekten* (1784–86, 3 sväzky)
* *Naturgeschichte der Krabben und Krebse* (1782–1804, 3 sväzky)
* *Einleitung zur Kenntnis der Würmer* (1787–88, 2 sväzky) 
* *Versuch einer Naturgeschichte der Krabben und Krebse* (1790)
* *Natursystem der ungeflügelten Insekten* (1797–1800, 4 diely).

## Literatúra
* Anonym: 1807, [Herbst, J. F. W.] - Mag. Berl. Ges. Nat. Fr., 1: p. 10. 
* Anonym: 1969, Neue deutsche Biogr., 8, p. 592. 
* Damkaer, D. M.: 2002, The Copepodologist's Cabinet. A Biographical and Bibliographical History. Philadelphia, American Philosophical Society: XIX + 1 - 300, p. 90 - 91 + portrét. 
* Duméril, C. A. M. C.: 1823, [Biographien] Paris; Strasbourg, F. G. Levrault, p. 264. 
* Evenhuis, N. L.: 1997, Litteratura taxonomica dipterorum (1758 - 1930). Volume 1 (A - K); Volume 2 (L - Z). Leiden, Backhuys Publishers 1; 2 VII + 1 - 426; 427 - 871 1: 357 - 359 + portrét. 
* Marseul, S. A. de: 1886 - 1887, Les Entomologistes et leurs Écrits. L'Abeille, (4), 24(=6): 145 - 192, 186 - 187. 
* Ratzeburg, J. T. C.: 1874, Forstwissenschaftliches Schriftsteller-Lexikon. Berlin, Nicolai'sche Buchhandlung: X + 1 - 516, 250. 
* Rose, H. J.: 1850, [Biographien]. New Gen. Biog. Dict., 8: 291. 
* Swainson, W.: 1840, Bibl. Zool. Stuttgart: p. 213. 

## Externé odkazy
* Natursystem der Ungeflügelten Insekten(Viertes Heft)pdf
* Massachusetts University Library 

## Zdroj

Kategória:Nemeckí entomológovia
Kategória:Koleopterológovia
Kategória:Lepidopterológovia
Claudia Nystadová

**Claudia Nystadová** rod. Künzelová (* 1. február 1978, Zschopau, Nemecko) je bývalá nemecká bežkyňa na lyžiach.

## Umiestnenie vo Svetovom pohári

## Iné projekty

## Externé odkazy
* 

Kategória:Narodenia v 1978
Kategória:Nemeckí bežci na lyžiach
Jacob van Rijs

**Jacob van Rijs** (* 22. marec 1964, Amsterdam, Holandsko) je holandský architekt, ktorý v roku 1991 založil spolu s Winy Maasom a Nathalie de Vriesovou architektonický ateliér MVRDV.

## Štúdium a kariéra
*19821984 študoval chémiu na University of Amsterdam
*19831984 študoval na Vrije Academie (Haag)
*19841990 študoval na Technical University of Delft, fakulta architektúry
*od 1991 s Winy Maasom a Nathaliou de Vriesovou založili kanceláriu MVRDV

Počas svojej kariéry pracoval pre *Office for Metropolitan Architecture* (Rotterdam) bol odborným asistentom na *Technical University of Delft*, na *Academie voor Bouwkunst*, (Rotterdam) a na *Berlage Institut* (Amsterdam). Pôsobil tiež ako hosťujúci profesor C. F. Cullinana, Rice University (Houston).

## Pozri aj
*MVRDV

Kategória:Holandskí architekti
Kategória:Urbanisti
Kategória:Osobnosti z Amsterdamu